LidanRubinov/Halacha-QA huggingface dataset:
שאלה: אמונה: לרב. אפשר לומר שאת השאלה הזו יכולתי להפנות ליועץ כלשהו,אבל רציתי לשאול מה הרב חושב על זה מבחינה אמונית. אני כבר המון זמן רוצה קשר זוגי ולא יודע איך למצוא,כי אני פשוט לא יודע איך להכיר,אני פשוט לא מכיר בנות בכלל. יש משפט כזה שאומר"לכל סיר יש מכסה" ויש אמרה ביהדות שאומרת שכשבנאדם נולד יוצאת בת קול ואומרת "בת פלוני לפלוני". אם ככה איך יכול להיות שיש אנשים רווקים מבוגרים מאוד בעולם? הם כאילו פספסו? והאם יכול להיות שאם לא אכיר בנות עד גיל מבוגר,אני גם יפספס? אשמח לתשובה, לרב.
תשובה: ב"ה, אמנם בת קול יוצאת ואומרת, אבל אם הוא לא יחפש הוא לא ימצא, כמו גם מה שנאמר שם שדה פלונית לפלוני, אם לא יעבוד ולא יחפש ויקנה היא לא תגיע אליו ממלא. לכן צריך לעשות כל מאמץ למצא את בת זוגך, דני ארגמן
שאלה: 2 מניינים לתפילת ערבית: שבוע טוב, יש לי שאלה: יש אצלנו בבית הכנסת 2 מניינים: במוצ"ש האחרון המניין שלנו (הצעירים) החליט להתפלל יחד עם המבוגרים. כשירדנו לקומה הראשונה להצטרף אליהם, הם התחילו בלעדינו והיו באמצע קריאת שמע. אני הצטרפתי אליהם והתחלתי לקרוא קריאת שמע. באמצע שמע ישראל הרגשתי שמסמנים לי משהו. כשסיימתי את הפסוק הראשון, ראיתי שקוראים לי להשלים מניין בקומה השנייה, ומי שקרא לי לא התכוון לוותר עלי למניין. תוך כדי שעליתי למעלה קראתי קריאת שמע, ואז חיכינו רבע שעה! עד שהיה מניין למעלה, ובתוך כל הזמן הזה, אולצתי להפסיק בין קריאת שמע לברכותיה. האם עשיתי ר?
תשובה: כן
שאלה: נידה: אני ובעלי קיימנו אתמול יחסי אישות ובסיום נראה דם על איבר מינו. בבדיקה שעשיתי אכן מדובר בדם מחזור. יש להדגיש כי מועד המחזור שלי הוא רק בעוד ארבעה ימים ולכן לא הקפדנו על פרישה סמוך לווסת. כמו כן המחזור שלי מגיע תמיד במועד קבוע ולא מלווה בתחושות כלשהן ולא ראיתי דם לפני קיום יחסי האישות אלא רק בסיומו. האם בכך עברנו איסור שדינו כרת או שמחמת חוסר הידיעה אין בכך משום מעשה עברה? הנושא מטריד אותי מאוד ואף הוביל אותנו לכדי מריבה בה בעלי מאשים אותי וחושב כי התחלתי להקל ראש בהלכה ובטהרה.
תשובה: וברכת ד  על המקרה שלכם כתב הרמ"א (יו"ד סי  קפה סעי  ד): ואם שמשה שלא בשעת וסתה ומצאה אחר התשמיש דם אפילו נמצא על עד שלו מקרי אונס, אפילו לא בדקה תחילה, ואין צריך כפרה לא הוא ולא היא". דברי הרמ"א הם המקרה שלכם, ובייחוד שמדובר ארבעה ימים קודם עונת הוסת, וברור שזה אונס, ואין צורך בכפרה, ואין לעשות על כך כפרה. אלא להתחזק ביראת ד  טהורה, ולהוסיף קדושה ושמחה בביתכם. שבת יהודה הלוי עמיחי מכון התורה והארץ כפר דרום אשקלון
שאלה: תפילת שמירת הברית: האם לאונן נחשב לפגימה בברית? והאם יש תפילה כדי לא לפגום בברית?
תשובה: 1. כן, אסור לאונן.(שולחן ערוך אבן העזר סימן כג ) 2. יהי רצון מלפניך ה  אלוקינו ואלוקי אבותינו, שתתן לי כח ועזר וסיוע לעובדך באמת ובתמים, ברמ"ח איברי ושס"ה גידי. ותזכני לשמור על פי שלא יוציא דבר איסור מפיו ולא יכניס לתוכו דבר אסור, זכני לשמור על רגלי שילכו רק לקדושה ולא למקומות שאינם טובים, זכני לשמור על טהרת מחשבותי וטוהר רעיוני, זכני לראות בעיני רק מראות של קדושה וטהרה, זכני שלא אפגום באות ברית קודש ואשמרהו בקדושה וטהרה, זכני שידי יעשו חסד ועשייה חיובית ולא יעשו דברים אסורים. רחום חנון שומר, תמים מציל ישר פודה (יכוון רח"ש תמי"ף) עוזרני על דבר כבוד שמך, אמן.
שאלה: אוננות: אני בן 11 יודע ש"וידע אונן כי לא לו יהיה הזרע, והיה אם בא אל אשת אחיו ושיחת ארצה, לבלתי נתון זרע לאחיו. וירע בעיני ה אשר עשה, וימת גם אותו" ואני מאונן ואני יודע שזה לא טוב ולא נכון ואני שמי שאומר"אחטא ואשוב אחטא ואשוב יום הכיפורים אינו מכפר"אז מה זה אומר שלא יהיה לי זרע ואני יודע שאני לא אמור לדעת את כל הדברים האלה כי אני קטן ואני שומר תורה ומצוות אז מה לעשות אני רק בן 11
תשובה: בשום מקום לא כתוב שמי שמאונן לא יהיה לו זרע, זה לא נכון. האוננות לא פוגעת בכלל בגוף של האדם. אסור לאונן מפני שזה לא טוב לרוח הטהורה של יהודי. אתה לא צריך לפחד ולא לדאוג. אתה צריך להשתדל מאוד להתרחק ממעשים כאלה אבל בלי פחד ובלי בהלה. חשוב למצוא מבוגר שאתה יכול לשתף אותו - אבא או אמא, אח גדול, מורה או יועץ. תחשוב על מישהו שיודע ויכול להבין את הקשיים שלך. אתה יכול גם להגיב לתשובה הזאת שלי. שנה טובה ומתוקה!
שאלה: אפשר לשוב?: לפני חודש בערך צפיתי בסרטונים לא צנועים פורמוגרפיה ראיתי נשים ערומות, עריות, גברים, תמונות לא צנועות שאסור לראות אני איבדתי את מכשיר הפלאפון באוטבוס מישהו מצא את המכשיר ולא החזיר בטח החליפו כרטיס סים כי המספר לא זמין, זה היה לא קו פתוח לכן לא סגרתי את המספר. אחרי זה נכנסתי לסרטונים האסורים אני מאוד מצטער על זה אבל נכשלתי כבר, לפעמים אני זוכר את התמונות א. איך אפשר לשכוח את התמונות, להשמיד, לבטל מהזיכרון זה אפשרי בכלל? ב. מי שמצא את הפלאפון ולא החזיר חייב להחזיר? בפלאפון היה מידע אישי ג. אפשר לעשות תשובה על זה? שנה טובה ומתוקה, מראש
תשובה: אני מכיר מישהו שיכול לתת לך את התשובה הטובה ביותר עבורך. אתה בעצמך. כי אתה יודע שטיבו של זיכרון שאט אט הוא נשחק. לא זו בלבד, אלא שאם ממלאים את הדעת ואת המחשבה באורות, במחשבות טובות, בעשייה טובה   הדברים הולכים אף הם ונשחקים אט אט. ב"ה, הקב"ה ברא בנו את השכחה, וגם אם יישאר משקע בנפש   תוכל לעשות הרבה דברים טובים אחרים. אלה הצלקות שתמונות לא צנועות משאירות בנשמת האדם, אולם גם צלקות מתמוססות עם הזמן. זאת התשובה האמיתית. להוסיף אורה. לגבי המוצא: בוודאי שהוא חייב להחזיר את הפלאפון, ולא זו בלבד אלא שעבירות שבין אדם לחברו אין יום הכיפורים מכפר עד שירצה את חברו. ושנה טובה ונקיה
שאלה: אוננות: לרב. נשבעתי שלא אאונן ונפלתי בזה חלקית: התחלתי לאונן עם האיבר אך לאחר כדקה הפסקתי ולא גמרתי. האם שברתי את השבועה שלי או לא?
תשובה: יצר המין הוא אחד היצרים החזקים ביותר שהקב"ה תבע בנו וקשה מאוד להתמודד עמו - בייחוד בשלבי ההתבגרות בהן הורמונים רבים מופרשים וגורמים להתעוררות מינית. אנו מאמינים כי אסור לאונן ולפיכך אנו משתדלים להתמודד עם היצר ולנסות לנתב את כוחות החיים שלנו למישורים חיוביים יותר. אין צדיק אשר יעשה טוב ולא יחטא. במסגרת ההתמודדות שלנו עם היצר אנו יודעים עליות ומורדות - כך הוא טבע החיים. לפיכך, במהלך ההתמודדות שלנו עם היצר אנו נדע תקופות של הצלחה וכן תקופות של כישלון. החכמה הגדולה היא לא להצליח להימנע לחלוטין (שזה כאמור קשה עד מאוד) אלא להצליח להכיל עם הכישלונות שלנו ולהמשיך קדימה מבלי להתייאש. לגופו של עניין, ההלכה אוסרת על הוצאת זרע לבטלה ואם כן בנידון דידן אין בעיה. אמנם יש להימנע כאמור מכל אוננות כיוון שזה עלול להגיע לידי הוצאת זרע. לסיכום, הדרך להתמודד עם האוננות איננה להישבע בשבועות שיהיה לנו קשה מאוד לעמוד בהן אלא לעשות המון טוב. לנתב את כוחות החיים שלנו לנתינה ועשייה ובע"ה תגלה כי דווקא מתוך היסח הדעת ועיסוק בדברים חיוביים אחרים התגברת על היצר. אביאל
שאלה: פגם הברית,שמירת העיניים, פחד מהעתיד.: אני בחור ישיבה,כמעט בן 16.מאז שהייתי ילד קטן הייתי מכור לצערי לפורנו ולאחר מכן גם להוצאת.תמיד החשיבו אותי "צדיק",ותמיד חייתי בשקר.לפני 5 חודשים הפסקתי עם הכל.סיפרתי לחבר קרוב שלי (מבוגר נשוי),קראתי המון ספרים של רבנים בנושא ומאוד התחזקתי ברוך ה.אבל הדבר היחיד שלא הולך לי זה המחשבות.מאז שהפסקתי התחלתי יותר להקפיד על תפילות,לימוד תורה בזמן הפנוי,טבילות במקווה.אבל כל הזמן יש לי מחשבות רעות.מאוד רעות.אני נזכר בכל הדברים שראיתי.ומדמיין כל מיני דברים.בבקשה,אני ממש ממש שבור מזה!אני בוכה בתפילות,אני מבקש מה כוח להילחם בזה.אבל זה לא מצליח.ולמרות שיש לי עוד זמן,אני תמיד מפחד.אני מפחד נורא שבעתיד אשתי תיגעל ממני בגלל מה שעשיתי,ושהיא לא תעריך אותי על זה שהפסקתי.אני יודע שאני רוצה להתחתן עם אישה צדיקה ונאמנה,אבל אני מפחד שאישה כזאת לא תקבל אותי.אני גם נורא מפחד שמתי שזה יהיה,בזמן שאהיה איתה יבואו לי מחשבות רעות לראש.ואני לא אסלח לעצמי אם זה יקרה.בבקשה.תעזור לי,תגיד לי מה לעשות כי אני כבר שבור כאן. ב ותקווה שתענה לי במהרה. קובי
תשובה: קובי יקירי יש שתי תגובות אפשריות כאשר דרך מסוימת אינה מצליחה. אפשרות אחת   לנסות בכוח עוד פעם ועוד פעם עד שמצליחים  אפשרות שניה   להסיק מסקנה שהדרך בה הולכים אינה הדרך הנכונה, וצריך לחפש דרך אחרת. לא ניתן לתת כללים מתי לעשות כך ומתי כך, אולם נראה ממכתבך שהגיע הזמן לחפש דרך אחרת מזו שאתה הולך בה. אתה לא חי בשקר. יש דברים שאתה צדיק בהם ויש דברים שאתה נופל. אתה לא חי ברוע. אתה מנסה להתגבר על המחשבות. אתה לא הולך בדרך עקומה. אתה הולך בדרך ישרה של הקפדה על תפילות, לימוד תורה וכדו. ואולי אפוא הגיע הזמן להפנות את תשומת לבך לדברים אחרים שאתה יכול לתקן. יש לנו בנשמתנו כל כך הרבה דברים שזוקקים כפרה וטהרה, וכשדבר אחד לא הולך בנתיים   במקום להתמקד רק בו ולהישבר, לנסות ולתקן את מה שכן ניתן לתיקון. זו גם דרך נכונה, ולא פחות מכך   את החושך שבנשמה לא מגרשים במקלות, אלא בהדלקת נרות פנימית. חושך מגרשים על ידי אור. לא בדרך אחרת. בעזרת ד, עד שתקים בית בישראל אתה תהיה רחוק במקום אחר. אשתך תעריך מאוד את הדרך שעשית, והיכולת שלך לעשות קודם כל את הדברים הטיבם תהיה גם חלק בלתי נפרד ומצוין של הזוגיות שלכם. במחשבות אלה תגיע רחוק יותר. האם אתה יכול ללכת בדרך זו? וגמר טוב
שאלה: השם שנתתי לבני   כהן: לכבוד הרב. שאלתי טיפונת מורכבת, ומאוד אשמח לקבל מענה על שני הנושאים. אני נמצאת בדילמה מאוד קשה וזקוקה לעזרה. יש לי בן יחיד ושמו מתן מאיר. ביום יום קוראים לו כולם וגם אני מתן ללא מאיר ובברית הוא בורך כמתן מאיר וגם בת.ז. מופיע כך. (הוא נוצר בזמן ה 30 יום למות אבא שלי ששמו היה מאיר) דבר שני, אני ובעלי,שכיום אנו כבר גרושים, התחתנו בחתונה אזרחית כי אני הייתי אז גרושה והוא כהן, אך התגרשנו ברבנות. ביקרתי לפני זמן מה אצל רב אחד בהמלצת מכרה. הרב אמר לי על השם של בני -מתן שהשם לא טוב בגלל צירוף האותיות מ ת. הוא המליץ על שינוי השם למרות שאמרתי לו שקוראים לו גם מאיר אך לא מכנים אותו ביומויום מאיר. בהזדמנות מאוחרת יותר פגשתי אמא אחרת שלבן שלה קוראים מתן- אור כשם אחד, וכששאלתי אותה למה היא ענתה לי מה שהרב אמר לי ושהיא שמעה על שני ילדים בשם מתן שמתו בגיל צעיר - שלא נדע מצרות. ועכשיו אני בסרטים רעים. מאוד קשה לי עם שינוי השם פתאום. אני מאוד אוהבת את השם הזה וגם הוא כילד בן שלוש יודע כבר שהוא מתן. דיברתי גם עם בעלי לשעבר והוא לא בעניין של לשנות את השם שלו ובכדי לשנות שם צריך ששני ההורים יסכימו. הסברתי לו למה ואמרתי שאולי נשנה לשם נתן אבל גם לי קשה עם זה. אולי אני יכולה להוסיף לשם י והוא ייקרא מתני בפי כל, האם זה ישנה משהו? כדי להתגבר על הסרטים הרעים שעוברים לי בראש, אני אומרת לעצמי שקיימים אנשים מבוגרים עם השם מתן והם מבוגרים ועדיין בחיים ושיבדלו לחיים ארוכים. אבל קשה לי לחיות עם המחשבה הזו בראש שלי שחס וחלילה בגלל השם שלו יכול לקרות לו משהו ואני מפחדת מנבואות שמגשימות את עצמן וזה לא יוצא לי מהראש. דבר שני נושא הכהונה - הרב אמר לי שהילד אינו כהן - כאישה חילונית אך מאמינה בשם ובטוב, זה פחות מפריע לי אבל האם יש איזשהו משהו מסוים שאני צריכה לעשות על מנת להסיר את הכהונה? האם הוא יכול להנזק מזה? אני מתכוונת להוסיף לו גם את שם משפחתי שלי. הרב אמר לי שבגלל שעשינו חטא והתחתנו כהן עם גרושה יש על הילד שלי דינים - אני מתה מפחד!!! אני כבר הולכת לעשות עליו פדיון כפרות האם זה יעזור? סליחה על האורך, מקווה להבנה, בבקשה ענה לי תשובות בשפה פשוטה שאבין. וגמר חתימה טובה.
תשובה: מיכל צר לי מאוד על הפחדים שהכניס לך לראש אותו אדם. א. אין שום בעיה עם השם של בנך על כן אני מציע לך לא לשנותו ולהרחיק מעצמך את הרעיון השלילי ששמו הוא רע ועקב כך ייגרם לו נזק כל שהוא. ובכלל אנו מאמינים בבחירה חופשית של האדם, אדם שבוחר בטוב והולך בדרך נכונה ה  נמצא אתו. היהדות מרחיקה מאוד את העיסוק בגורלות מזלות וכדומה. ב. לגבי הכהונה אכן בנך אינו כהן אבל אין משהו מיוחד שיש לעשות בעניין, שהבן יגדל צריך לומר שהוא לא כהן ואת הסיבות לכך בכדי שלא יגרמו תקלות בעתיד. תבושרי במחילה וסליחה וכפרה ירון דוראני.
שאלה: בעיה חמורה בחיים: נראה לי ששאלתי את זה כבר, אבל נאמר לי שזה לא נשלח. אז אם זה לא, ברשותך אני שואל שוב. יש לי בעיה חמורה: נשפך לי זרע לבטלה. זה ממש לא היה ברצון או בכוונה, אלא תאונה. אבל עכשיו, יש לי דחף ממש חזק לעשות את זה שוב. אני נלחם, אבל אני מפחד שאפול. יש משהו נגד זה? שאלתי מומחים באינטרנט (אני נואש עד עדי כך), והם אמרו שאין בעיה שאעונן. אמרתי להם שזה אסור לנו והם ענו שזה כבר בעיה שלי. אתה יודע את חומרת המעשה, אז אני שואל אותך. אני לא מצליח לגרום לעצמי לשאול את הוריי לעזרה מהבושה (לפחות את המומחים זה היה אנונימי). מה אפשר לעשות נגד זה? לא אכפת לי איזו דרך הדחף משגע אותי. על זמנך.
תשובה: זו בעיה קשה, רבים מאוד מתמודדים איתה בגבורה גדולה. כמו בכל מסע מפרך לא מפסיקים. גם אם נופלים ונכשלים ממשיכים את המאבק להתגבר - כך מתקדמים לאט לאט עד שמתגברים. עיין קישור לתשובה ארוכה ומפורטת עם הרבה עצות מעשיות.
שאלה: קרי לילה: הרב, מאז שהפסקתי לאונן כבר 3 חודשים. יש לי 3 פעמים בשבוע קרי לילה. אני הלכתי לטבול במקווה ולא היה לי שבוע שלם ואז זה חזר בקשתי בשמונה עשרה, יש לי על זה חטאים? ומה לעשות. (אני עצמי לא מאונן הפסקתי) (מסורתי-דתי)
תשובה: ב"ה, אין לך עוון, מה שאסור זה לאונן ממש, או לחשוב מחשבות שמביאות לקרי לילה, אבל אם לא חשבת ובא קרי לילה - אין לך עוון. אשריך שזכית להפסיק את המעשה הזה. דני ארגמן
שאלה: בשר וחלב במזון לחיות: יש לי כלב מבוגר ולא מזמן חזרתי מהווטרינר, שבעקבות בעיות בדרכי השתן- הורה לי לתת לו מזון יבש רפואי מיוחד. אחרי כניסה לאתר האינטרנט של חברת המזון הזה הבנתי שהמזון המסוים הזה מכיל מה שנקרא חומצה לקטית LACTIC ACID. ממה שהבנתי לעתים מייצרים מרכיב זה ממוצרי חלב ולפעמים באופן סינתטי. הבעיה היא שהמזון היבש הזה מורכב כמובן גם מבשר.,אם החומצה הלקטית הספציפית הזו מקורה בחלב האם אסור לי לתת לו את האוכל הזה או שיש כאן איזו שהיא סיבה להתיר? מראש
תשובה: ההלכה היא שאסור ליהודי הינות בבשר וחלב שהתבשלו יחד. על פי המידע שמסרת אין אפשרות להכריע בשאלה זו כי אין לנו ידיעה איזה בשר והאם החומצה הלקטית היא חלבי. יש כאן ספק איסור תורה ולכן קשה להתיר. נסה לברר פרטים יותר מדויקים וחזור אלינו.
שאלה: חיי נישואין: לכבוד הרב! בעלי ואני נשואים כ-5 שנים ויש לנו שני ילדים קטנים. יש בינינו המון חילוקי דעות וויכוחים. בעלי מאוד דומה באופי שלו לאבא שלו. איש סגור מאוד, בעל קושי בביקורת עצמית, תמיד חושב שהוא צודק, אינו מביע את רגשותיו, בקיצור-איש קשה. כמובן שגם לי יש את החסרונות שלי ומספר פעמים קיימנו שיחות על מה שמפריע לנו ואפילו ניסינו טיפול זוגי שלא צלח עקב קשיים טכניים עם הילדים. בזמן האחרון אני חושבת הרבה על גירושין. אני לא מרגישה נאהבת או בזוגיות טובה כפי שחלמתי שתהיה לי. אני מנסה בכל כוחי להשתדל ולקבל את ניסיונותיו של הקב ה, אבל למרות זאת, לא טוב לי איתו. אני צופה במערכת היחסים של חמי וחמותי ורואה ניואנסים רבים שחוזרים בזוגיות שלי ועל אף שאני משוחחת על כך עם בעלי, הוא בשלו. זקוקה לעצה דחופה מה לעשות., אני כבר ממש על הסף. לא רוצה לחיות חיים כמו שחמותי חיה, חיי זוגיות נוראיים על אף היותה אישה מבוגרת. כל פעם שאני צופה הויכוח בניהם, שוב ושוב צפה בי התחושה שלא הייתי רוצה בזוגיות כזאת בחיי, אך לצערי זה המצב. קשה לבעלי מאוד לקבל ביקורת ותמיד הוא חושב שאני הלא ר, הוא בכל הזדמנות טורח לומר לי כמה הוא ר ואני לא, הוא לא לוקח אחריות על שום ויכוח או מריבה בינינו. מה לעשות???
תשובה: ב"ה, אכן מצב לא פשוט, אשמח לעזור בפלפון 052-7710491 דני ארגמן
שאלה: בבחורה דתית ובניית אתרים: נרשמתי ללימודי עיצוב ובניית אתרים במכללה לבנות דתיות. בדיעבד, הבנתי שהייתי צריכה לברר קודם לכן אם בכלל מתאים לדתיים (או לדתיות) לבחור בכזה מקצוע. הרי רבנים גדולים מתנגדים בחריפות לאינטרנט, אז האם מתאים לדתיים ללמוד את המקצוע ולעסוק בכך? יתכן גם שחלק מהאתרים שאבנה בע"ה ללקוחות עתידיים לא יהיו אתרים דתיים, האם יש בכך בעיה? רבה!
תשובה: הנושא בו את עוסקת הוא נושא רחב מאוד, שאינו נוגע לבניית אתרים בלבד. הוא נוגע לכל מערכת החיים   שהלוא החיים כולם כוללים סכנות רוחניות רבות, ואפשרות התדרדרות, וחטא ועוון, ואולי אפוא נכון שלא להיכנס למעגל החיים בכלל, אלא לגור במדבר? להתנזר? להיות במקום אחר? אולי נכון שלא תהיינה לך חברות בכלל, כי יש סכנה של לשון הרע ורכילות? אולי לא תעסקי במסחר כי יש סכנה של ריבית ואונאה וגזל? כמובן שאל לו לאדם להכניס את עצמו למקום שהוא כולו חטא. ברם, עולם האינטרנט הוא כיום חלק בלתי נפרד מעצם קיומו של העולם  זה חלק מהחיים  החיים מתנהלים במרחבים רבים, ובין השאר, ובהיקפים הולכים וגדלים, גם באינטרנט. לפיכך, אנו חיים גם בתוכם. כמובן שהדבר אינו מתיר לעשות חטא ועוון  כמובן שהדבר מחייב כוחות גדולים של התמודדות עם סכנות הנפילה  כמובן שצריך להיות צדיקים. האם את יכולה ללכת בדרך זו?
שאלה: טטלית: אני בן 14 ואבא שלי תימני ואמא שלי אשכנזיה ואני רוצה לשאול אם אני חייב ללבוש טלית גדולה שאני מתפלל או שאני יכול לשים ציצית (טלית קטן)?
תשובה: הבנים נוהגים על פי מנהג האבות. אתה צריך לנהוג על פי מנהג אביך. אגב, גם מי שמתעטף בתפילה בטלית גדול לובש כל היום על הגוף טלית קטן.
שאלה: תתענית דיבור ומחיקת עוון לשון הרע: שנה שעברה ראיתי בבית ספר שלי מודעה על כך שאם עושים תענית דיבור בי בטבת כל העוונות של לשון הרע של השנה נמחקות. זה נכון? היום בבוקר קמתי ואמרתי לעצמי שלא אדבר עד שאדע אני יכולה לעשות דבר כזה או שצריך להתנות תנאי לתענית או משו כזה. ראיתי שאלה כזאת והתחלתי להילחץ? זה תלוי בנדרים או משהו? ואני יכולה לעשות תענית דיבור עד 12? בגלל שאני לא רוצה להתחיל עם זה קבוע. ובהתאם לגיל שלי (13) אתה חושב שכדאי לי להתחיל תענית דיבור לצום הזה מעתה והלאה? צום קל ומועיל
תשובה: הרמב"ם כותב בהלכות תשובה שאין דרך למחוק עוונות אלא רק על ידי תשובה. אם את רוצה למחוק עוונות של לשון הרע את צריכה לעשות על כך תשובה שכוללת שלושה מרכיבים: 1. הכרה בחטא - לדעת שחמור מאוד לדבר לשון הרע. 2. חרטה - להצטער מאוד על כל דיבור של לשון הרע. 3. קבלה לעתיד - להתמרמר מאוד על גודל החטא ורוב החרטה עד כדי כך שלא יהיה לך שום רצון שבעולם לדבר שוב לשון הרע. תענית דיבור זה מנהג יפה אבל זה מנהג חדש שאין לו מקור קדום. עייני כל דבר שאדם מקבל על עצמו מרצונו - צריך להכיר בכוחותיו ולא לקבל על עצמו יותר מדי. כך גם בתענית דיבור, קבלי על עצמך התחייבות שאת יכולה לעמוד בה: שעתיים שלוש ודי. כדי למנוע בלבול אדגיש שתענית דיבור לא באה במקום צום.
שאלה: תתענית דיבור: בשנה שעברה ראיתי מודעה על כך שאם עושים תענית דיבור בצום עשרה בטבת כל העוונות של לשון הרע של השנה נמחקות. זה נכון? היום בבוקר קמתי ואמרתי לעצמי שלא אדבר עד שאדע אני יכולה לעשות דבר כזה או שצריך להתנות תנאי לתענית או משו כזה. ראיתי פורומים ואנשים שאלון אם צריך תנאי או נדר או משהו כזה והתחלתי להילחץ שעשיתי משהו לא ר. זה תלוי בנדרים או משהו? הייתי צריכה לעשות משהו מסוים לפני תחילת התענית דיבור? או לפני הצום בכללי? ואני יכולה לעשות תענית דיבור עד 12 בצהריים ולהמשיך את הצום כרגיל? בגלל שאני לא רוצה להתחיל עם זה קבוע. עם התענית דיבור ובהתאם לגיל שלי (13) אתה חושב שכדאי לי להתחיל תענית דיבור לצום הזה מעתה והלאה? או רק להיום? צום קל ומועיל(:
תשובה: וברכת ד  היו שנהגו לעשות תענית דיבור בימי השובבי"ם, אבל צריך לעשות זאת בחבורה, ואני חושב שזה עוד מוקדם מדי בשבילך, לעשות תענית דיבור, בד"כ נהגו לעשות תענית דיבור בסוף השובבי"ם. כדאי להקפיד על לשון הרע בימים אלו, אבל לא לקבל על עצמך תעניות, שאינך יודע כיצד תעמוד בהן, מה מותר ומה אסור. באופן כללי לעולם אל תנדור שום נדר ללא אמירת "בלא נדר". כמו כן לעולם אל תעשה דבר לפני שאתה מבין אותו (אלא א"כ זה ציווי של הקב"ה או ח ). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ננמאס להתפלל: כבוד הרב אני אדם מאד מאמין אבל אני באמת לא מבין מה קורה לי. קרה איזה מקרה שבעקבותיו נחלשתי בדת לגמרי אבל אני מאד רוצה לחזור והתחלתי לשמוע הרבה שיעורים ולהתפלל לה שיושיע אותי בדבר מסויים אבל כלום לא קורה. אני מתפלל על דבר כבר המון זמן. התחלתי גם לשמור שוב שבת ולהתחזק והתפללתי המון תפילות בבכי, בקברי צדיקים ועוד דברים ואני מדבר עם ה הרבה אבל אני פשוט לא מקבל את בקשתי ואני לא רואה שום סימן לכלום. ואני יודע לדעתי שזה משהו שיחזק אותי אבל אין מענה וזה מאכזב מאד כבר אין לי כוחות להתפלל ואני מרגיש בכאילו מן כעס על ה שלא עונה לי בכלל ולא מראה שהוא איתי אין לי כח לשמור שבת כבר. וללמוד תורה ולדבר עם ה יותר פשוט אכזבה ותסכול לא יודע איך אמשיך ואני כלכך רוצה להתחזק אבל קשה שהתפילה לא נענית וזה משהו שאני באמת צריך ה יודע כמה. בבקשה תעזור לי להתעודד. חן.
תשובה: ריבונו של עולם הבטיח לנו בתורתו, ואנו אומרים זאת גם בתפילה, שהוא שומע תפילה, ושתפילה מעומק הלב אינה שבה ריקם. ריבונו של עולם לא הבטיח לנו כי מה שנבקש   נקבל. בשיר של נעמי שמר כתוב "כל שנבקש לו יהי", אולם בתפילה שלנו כתוב "וימלא ד  משאלות לבנו לטובה", כלומר: אנחנו עצמנו מפקידים את הרצונות שלנו ואת השאיפות שלנו ביד הקב"ה, ומבקשים ממנו כי יפעל אתנו רק לאור מה שטוב לנו. לעתים טוב לנו, כנראה, כי המשאלה המסוימת הזו לא תתקבל, ולעתים ריבונו של עולם נוהג בדרך אחרת ומסיבות אחרות, ונראה לנו כי התפילה לא התקבלה. בשל כך אומרת הגמרא ". אמר רבי חייא בר אבא אמר רבי יוחנן כל המאריך בתפלתו ומעיין בה סוף בא לידי כאב לב", והראשונים מסבירים כי מדובר באדם שמצפה בכל עת כי התפילה תתקבל. לא אלו החוקים האלוקיים של התפילה, ואין האדם יכול לצפות כי התפילה תתגשם. יש דרכי הנהגה מיוחדות של הקב"ה. ואולי הקב"ה קורא לך לנסות להתמודד עם מה שאתה מבקש בדרך אחרת? אולי הוא לא נענה כדי שתעמול להשיג את הדברים לבד? או כדי שתבין שדווקא לא טוב לך לקבל את מה שאתה מבקש? או אולי משהו אחר? עם כל השאלות האלה תבוא לתפילה עצמה, ותפרוש לפני הקב"ה גם את הכאב שלך, וגם את ההתלבטות שלך מה לעשות   ובעזרת ד, הוא ישלח את אורו ואת אמתו להנחות אותך בדרך אמת. ושמחה
שאלה: ללהכניס צום באיחור: אם קמתי באיחור על מנת לאכול לפני צום י בטבת. נגיד הצום נכנס בחמש ורבע וקמתי בחמש וחצי אכלתי עד 6 בערך. האם הצום נחשב?
תשובה: וברכת ד  מכיוון שהדבר מסופק, דהיינו האכילה הייתה לפני הנץ החמה, על כן מספק יתכן שעלה ולא צריך לצום תענית לתענית. שבוע טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פפטרוזיליה: פטרוזיליה של גוש קטיף שטחנו במיקסר יחד עם טחינה ורק שטפו את העלים בלי להשרות במים. מה דין הטחינה?
תשובה: במידה והוא טחון לגמרי - מותר
שאלה: בברכות על האוכל: אני לא מבינה משהו נגיד יש לי בצלחת האוכל בשר אורז ושועית מה אני מברכת? ואם אני אוכלת פיתה עם חומוס מה אני מברכת? ואם אני שותה תה עם עוגיות? אתה מבין אני יודעת את הברכות על יחידים אבל לא על הרבים. אשמח אם תעזור :)
תשובה: וברככת ד  כיוון שכל דבר הוא בפני עצמו, יש לברך מזונות על אורז, ואדמה על שעועית ושהכל על הבשר. כל זה כשאין פת בסעודה. בפיתה וחומוס מברכים רק על הפיתה. בתה ועוגיות מברכים מזונות על עוגיות ושהכל על תה. שבוע טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ססיאנס: שאלתי היא האם מותר לעשות סיאנס על פי ההלכה? ומדוע? ב מראש.
תשובה: נראה בפשטות שאסור, שהרי "סיאנס" זה נסיון לתקשר עם אנשים שמתו כבר. התורה (ספר דברים, פרק י"ח) אוסרת עלינו תיקשור אל המתים: (י) לא ימצא בך מעביר בנו ובתו באש קסם קסמים מעונן ומנחש ומכשף: (יא) וחבר חבר ושאל אוב וידעני ודרש אל המתים: (יב) כי תועבת ה  כל עשה אלה, ובגלל התועבת האלה ה  אלוקיך מוריש אותם מפניך:
שאלה: ססיאנס: שאלתי היא האם מותר לעשות סיאנס על פי ההלכה? ומדוע? ב מראש.
תשובה: ההלכה אוסרת בצורה חדה כל קשר עם המתים, וכל דרישה אל המתים. היא תורת חיים, הפונה אל החיים בלבד, ולא אל כוחות שנמצאים מחוץ למערכת החיים.
שאלה: ההלכות שבת: 1. מדוע אסור לחמם על הפלטה בשבת תבשיל יבש שנתבשל במיקרוגל? 2. האם מותר לקנות פריט מהאתר איביי שהליך השליחה וההובלה עשוי להיעשות בשבת. לדוגמה: האוניה שעליה הסחורה תפליג בשבת וכו.
תשובה: וברכת ד  1. במקרו יתכן שזה בישול ואילו פלטה זה אפיה, ויש אפיה לאחר בישול. דהיינו אין בישול אחר בישול (ביבש) אבל כאשר אין אלו פעולות זהות, יש להחמיר ולא לעשות אפיה אחר בישול. 2. אפשר. שבוע טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ששלג: האם מותר להינות בשלג ולשחק עם השלג בשבת
תשובה: וברכת ד  מותר להעיף, אבל לא לעשות בובת שלג, כדורים או איגלויים. שבוע טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: lliron.yulis1 gmail.com: אני חילוני, יש לי חברה מסורתית. אנחנו יוצאים ביחד כבר שנה, בכל מקרה יש לה משפחה קצת קשה. היא החליטה שהיא רוצה לשמור את עצמה לחתונה, זה מקובל עלי. אך היא רוצה שנתקדם לאנשהו שנתחיל להתקרב איכשהו לחתונה, אך המשפחה שלה לא מסכימה שהיא תישן אצלי, דבר שגורר אותי נורא אחורה, אני לא יכול להחליט על חתונה ובחירת בת זוג לאורך כל החיים כשאני לא מכיר אותה מא עד ת. לאחר שיחה מסויימת היא אומרת כשנעבור לגור ביחד ניהיה חכמים יותר. אי אפשר לדעת מתי זה יקרה מכוון ששנינו לומדים כרגע ולהשכיר דירה עולה כמויות של כסף שאין בידנו ואני באמת לא יודע מה לעשות. הדבר הזה מכביד נורא על הקשר בנינו. זה ושיש לה מלא מחוייבויות ככה שיוצא שאני רואה אותה 8-10 שעות בשבוע. מה אני יוכל לעשות כדי לקדם את המערכת הזאת, מה היא יכולה להגיע להורים שלה כדי שלא ישימו לה רגל?
תשובה: וברכת ד  מערכת החיים שלך ושלה שונות, דהיינו כדי להתחתן אין צורך שהיא תישן אצלך או אתה אצלה. אין צורך להכיר אחד את השני מא  עד ת, צריך להכיר במדות הנהגות תכונות אבל לא צריך בשביל זה שינה, זה לא נחשב להיות הכרות, זה כבר חיים גמורים, ועל כן ראוי וחשוב שלא תחיו יחד עד החתונה. פגישות של 8-10 שעות שבועיות זה די והותר, אין חיים לפני החתונה, יש הכריות ועל סמך מה שאתה מכיר אותה והיא מכירה אותך על סמך רגשות גבוהים אלו אתם מתחתנים. כאשר מכירים מא  עד ת  (כהגדרתך) בדרך זה מקטין את הצפיות, מכיוון שנכנסים לעולם המעשה היום יומי השוחק, ואנו רוצים שאנשים יגיעו לחתונה מתוך ראיה רחבה ואידיאלית ולא מתוך הורדת הלכלוך בסוף הסעודה או שטיפת הבית. החתונה היא מעמד מרומם ומרגש ולא סיכום של מספר חדשי חיים יום יומיים, בעלי קשיים. על כן חיו כעת חיי אהבה רוחניים ועליונים ובואו לחתונה בשמחה ואהבת עולם. שבוע טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אאבל: ביום שני שעבר ניפטרה אחות של אבא של בעלי (דודה) אני באה מבית דתי שומר מסורת ובעלי לא. אפשר רק לדמיין את הקושי. בקיצור בהלוויה בקיבוץ קיבלתי הלם. שונה מאוד ממה שאני רגילה. עוד יותר הזדעזעתי שהמישפחה לא יושבת שיבעה. שזה הזוי בעיניי ונישבר ליבי על המנוחה. אחר כך מסתבר לי שחמי האבא של בעלי עולה כל יום לקבר. וזה אסורררר והם לא מוכנים לשמוע. והכי גרוע זה שהוא בא אלי הביתה ונאלצתי להגיד לו שהוא אבל ואסור לו להיות אצלי בבית! הוא יצא כמו רוח סערה מהבית שלי וטרק את הדלת. האם עשיתי רע שלא נתתי לו להיכנס לבית שלי? למרות שהאמונות שלנו שונות אחת מהשניה? האם לא נכון שאבל אסור לו להיכנס לבתים אחרים כי הוא מכניס אבל הביתה? בקיצור אני כבר כמה שעות בוכה מרוב שאני פגועה ורק רציתי לקבל חיזוק שעשיתי את הדבר הנכון.
תשובה: וברכת ד  אין כל איסור לאבל להכנס לבית אחרים, ולכן הוא יכול להכנס לכל בית שירצה, אמנם הדין שהאבל לא יוצא מביתו, אבל זה כדי שלא להסיח דעתו מהאבלות, אבל אם הוא יצא אין כל בעיה שיכנס לכל בית שירצה, הוא לא מכניס אבלות רק את עצמו, והוא צריך לנהוג שם מנהגי אבלות. שבוע טוב בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ללימוד חול בשבת: האם מותר ללמוד מקצועות חול כגון מתמטיקה ואנגלית ביום שבת?
תשובה: אני מאוד מחמיר בתחומים אלה. על אף שמבחינה פורמלית קשה להכניס את זה לגדר הלכתי מדויק, אולם לדעתי הדבר הזה ממוטט את משמעותה היסודית של שבת. כתבתי על כך כאן: